User talk:Senthamizhkanini M

செக்கடிக்குப்பம் ஒரு அழகிய கிராமம். இங்கு வாழும் மனிதர்களில் பெரும்பாலானோர் மது அருந்துவதில்லை; இளைஞர்கள் போதைப்பழக்கங்களுக்கு அடிமையாகவில்லை. காரணம் இங்கு வாழும் பெரியார் அர்ச்சுனன் ஐயா அவர்கள். இவர் தான் செக்கடிக்குப்பம் கிராமத்தின் முழு முன்னேற்றத்திற்கு காரணமானவர். பெரியாரின் பகுத்தறிவு சிந்தனையை ஏற்று இக்கிராமத்தை அற வழியில் முன்னெடுத்து செல்லும் அர்ச்சுனன் ஐயாவுக்கு இணை அவரே. தன் இளமைக்காலத்தில் சிறு பிள்ளைகளை தன்னுடன் அழைத்து கிராமத்து தரிசு நிலங்களில் பனை விதைகளை  நட்டார். நம் மாநிலத்து மாநில மரமான பனை மரம் இன்று செக்கடிக்குப்பம் கிராமத்தில் காடுபோல் பரவியுள்ளது. இவ்வூரில் உள்ள இளைஞர்கள் அனைவரும் படித்தவர்கள், அரசுப்பணியில் பணியாற்றுபவர்கள். காரணம் அர்ச்சுனன் ஐயா பொதுமக்களிடம் எப்போதும் கூறுவது உங்கள் குழந்தைகளை படிக்க வையுங்கள்; மது அருந்தாதீர்கள், சிக்கனத்தை கடைபிடியுங்கள், மூடநம்பிக்கைகளை கைவிடுங்கள் என்று கூறுவார். செக்கடிக்குப்பத்தில் ஒருவர் ஒரு காரியத்தை செய்ய வேண்டும் என்று எண்ணுவாரானால் அதனை அர்ச்சுனன் ஐயாவிடம் கலந்தாலோசித்து விட்டு செய்வது வழக்கம். அந்த அளவுக்கு அவர் சொல்லுக்கு மரியாதை உண்டு. தான் வாழ பிறரை கெடுக்க மாட்டார். பதினைந்து வருடங்கள் ஒன்றியக்குழு உறுப்பினராக பணியாற்றினார். கிராமத்திற்கு தேவையான அனைத்து காரியங்களையும் செவ்வனே செய்தார். வளரும் இளம் குழந்தைகளுக்கு நல்ல முறையில் கல்வி கிடைத்திட தந்தை பெரியார் மழலையர் பள்ளியை நிறுவியுள்ளார். இங்கு கற்கும் குழந்தைகளுக்கு திருக்குறள், சிலம்பம், யோகா, பரதம், அபாகஸ் போன்ற தனித்திறன்கள் வளர்க்கப்படுகிறது. குழந்தைகள் பகுத்தறிவுடன் வளர்க்கப்படுகிறார்கள், 1330 குறட்பாக்களையும் மனனம் செய்து கூறுகிறார்கள், அதனை வாழ்வில் கடைபிடிக்கும்படி அறிவுறுத்தப்படுகிறார்கள், அய்ச்சுனன் ஐயா ஒரு சித்த மருத்துவர் ஆவார். இவர் தந்தை மார்க்கண்டேயன் அவர்களும் சித்த மருத்துவர் ஆவார். ஓலைச்சுவடிகளில் சித்தர்கள் கூறிய முறைப்படி கடந்த ஐம்பது வருடங்களாக சித்த மருத்துவம் செய்து வருகிறார். கட்டணம் இருபது ரூபாயை தாண்டியதில்லை. தீராத நோய் என வருபவரையும் குணமடையச்செய்வது அய்யாவின் சிறப்பு. இப்படி அருங்குணங்கள் நிரம்பப்பெற்ற அர்ச்சுனன் ஐயா அவர்கள் அவ்வூர் இளைஞர்களுக்கு பகுத்தறிவு திருமணம் செய்து வைக்கிறார், பெண்கள் இவ்வூரில் அடிமையாக நடத்தப்படுவதில்லை. பெண்களுக்கு சிலம்பம் கற்றுத்தரப்படுகிறது. ஆண்கள் மது அருந்துவதில்லை, புகை பிடிப்பிதில்லை. கிராமம் புகையில்லா கிராமமாகத் திகழ்கிறது. குழந்தைகளுக்கு பெயர் சூட்டவும் அர்ச்சுனன் ஐயாவைத்தான் நாடுகிறார்கள் இவ்வூர் மக்கள். அவர் தமிழ் பெயர்களையே அக்குழந்தைகளுக்கு சூட்டுகிறார். உதாரணத்திற்கு யாழ் முல்லை, செந்தமிழ் சிந்து, சங்கத்தமிழன், பேரிசைஞன், தனித்தமிழ், விண்ணறிவன், என அடுக்கிக்கொண்டே போகலாம். இவ்வூரில் நிகழும் ஒவ்வொரு நிகழ்வுக்கும் அர்ச்சுனன் ஐயா தலைமையேற்று நடத்துவது வழக்கமான நிகழ்வு ஆகும். எளிமையான தோற்றம் உடைய இவர் எளிய வாழ்வு வாழ்கிறார். சுருங்கக்கூறினால் விளக்கு தன் அடிக்கு வெளிச்சம் தருவதில்லை இதற்கு உதாரணம் தான் அர்ச்சுனன் ஐயா. அவருடைய அறத்துடன் கூடிய நெடும் புரட்சிப்பயணம் இனிதே தொடர்கிறது. இவரைப்பற்றியும் இவ்வூரைப்பற்றியும் கேள்விப்படும் சமூக ஆர்வலர்களும், செய்தியாளர்களும், பொதுமக்களும் இவரைக்காண விழைவதில் வியப்பேதும் இல்லை. Senthamizhkanini M (talk) 12:44, 11 June 2020 (UTC)